**1**. Το σήμα έναρξης της εικονικής δόνησης θα δοθεί σε ακριβή ώρα για την οποία θα ενημερωθείτε την Πέμπτη και θα είναι:**3 κουδούνια, 1 ανά 1’’**. Θα σας ενημερώσω το συντομότερο αν θα γινεί κοινή η άσκηση με το Λύκειο.

**2**. Διάρκεια εικονικής δόνησης **30’’:** Οι μαθητές και οι εκπαιδευτικοί για **30''** θα βρίσκονται κάτω από τα θρανία τους, κρατώντας με τα χέρια τους το "πόδι" του θρανίου τους και φροντίζοντας να είναι το κεφάλι τους κάτω από τη γωνία του θρανίου.

**3**. Η λήξη της εικονικής δόνησης θα δοθεί μετά από τα **0''** και με το σήμα:**2 κουδούνια, 1 ανά 1’**’.

**4**. Έναρξη διαδικασίας εκκένωσης (σύμφωνα με τις οδηγίες που επισυνάπτονται). Ο εκπαιδευτικός της τάξης εκκενώνει το τμήμα, με τη σειρά που υπάρχει στο σχέδιο που επισυνάπτεται και δεν ξεχνά να πάρει μαζί του το απουσιολόγιο. Προσοχή στην εκκένωση του 2ου ορόφου του Παλαιού Κτηρίου αν η άσκηση είναι κοινή με το Λύκειο θα εκκενώσει πρώτα:

-το Γυμνάσιο από το ισόγειο

-το Λύκειο από τον 1ο όροφο,

-το Γυμνάσιο από τον 2ο όροφο

-το Λύκειο από τον 2ο όροφο.

**5**. Οι μαθητές κατεβαίνουν τις σκάλες, ακουμπώντας με το δεξί χέρι τους στον τοίχο και κινούνται με τάξη και ηρεμία ο ένας πίσω από τον άλλον.

**6**. Οι καθηγητές που δεν έχουν μάθημα αποχωρούν από τη σκάλα δίπλα στο Α1 και η Διευθύντρια και η Αν. Υποδιευθύντρια (και όσοι βρίσκονται στα γραφεία τους) αποχωρούν από τη σκάλα δίπλα στο γραφείο της Υποδιεύθυνσης.

**7**. Οι καθηγητές που δεν έχουν μάθημα θα βρίσκονται κοντά στην πόρτα εξόδου του προαυλίου στην οδό Σουηδίας, ώστε να είναι σε ετοιμότητα και να επιβλέπουν τη διαδικασία μαζί με τη Διευθύντρια και την Αν.Υποδιευθύντρια.